
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 120 στρεμμάτων στη θέση Βέ¬ 
νιζα περ. Κλειδιού Ν. Βοιωτίας . 1 

Κήρυξη ως αναδασωτέας έκτασης 600 στρ. Δημ. Δάσους Ασπρο- 
βάλτας Ν. Θεσσαλονίκης που καταστράφηκε από πυρκαγιά . . 2 


Κήρυξη ως αναδασωτέας έκτασης 350 στρεμμάτων στο Δημ. Δά¬ 
σος Αρέθουσας Ν. Θεσσαλονίκης. 3 

Κήρυξη ως αναδασωτέας δημοσίας εκτάσεως 8,660 στρεμμάτων 
στη θέση «Παληουργιάς - Σταυρός» της Κοινότητας Κολάκας 
του Νομού Φθιώτιδος. 4 


Κήρυξη ως αναδασωτέας δημοσίας εκτάσεως 1000 στρεμμάτων 
στη θέση «Άγναντη» της Κοινότητας Πελασγίας του Νομού Φθι¬ 
ώτιδος ... 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
Αθήνα επί των οδών Αγίου Μελετίου αριθ. 143 και Αλκαμένους 
αριθ. 151 και καθορισμός ειδικών όρων και περιορισμών δόμη¬ 
σης ... 6 

Τροποποίηση του ρυμοτομικού σχεδίου Περιστεριού (ν. Αττικής) 7 

Τροποποίηση ρυμοτομικού σχεδίου Δήμου Γαλατσίου Ν. Αττικής 8 

Αναστολή χορήγησης οικοδομικών αδειών επί εξάμηνου στο οικοδο¬ 
μικό τετράγωνο που περικλείεται από τους δρόμους Αλκιβιάδου, 
Αγάθωνος, Καλλιθέας και Παπαδιαμάντη του Δήμου Αμπελο¬ 
κήπων Ν. Θεσ/νίκης . 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 862 (1) 

Κήρυξη ως αναδασωτέας εκτάσεως 120 στρεμμάτων στη θέση Βένιζα 
περ. Κλειδιού Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

2. Τις διατάξεις για διοικητική αποκέντρωση. 

3. Τις διατάξεις του Ν.998/79 «περί προστασίας των δασών και των 
δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθμ. 1747/5.9.88 πρόταση του Δασαρχείου Θηβών περί 
κηρύξεως ως αναδασωτέας της αναφερομένης στο θέμα εκτάσεως που 
καλυπτόταν από χαλέπιο πεύκης και καταστράφηκε από πυρκαγιά που 
εξερράγη στις 28.7.1988. 

6. Την ανάγκη προστασίας της εκτάσεως και αναπτύξεως της δασ. 
βλαστήαεως, αποφασίζουμε: 

Κηρύσσουμε αναδασωτέα, με σκοπό τη διατήρηση του δασικού χαρα¬ 
κτήρα, την προστασία και αποκατάσταση της δασικής βλαστήσεως με 
φυσική αναγέννηση, την καείσα δημόσια δασική έκταση, εμβαδού εκα¬ 
τόν είκοσι (120) στρεμμάτων που βρίσκεται στη θέση «Βένιζα» περιοχής 
κοινότητας Κλειδιού προσδιορίζεται από τα στοιχεία ΑΒΓΔΕΖΗΘΙΚΑ 
και ΑΜΝΞΟΠΡΛ όπως φαίνεται στο συνημμένο απόσπασμα χάρτη που 
αποτελεί αναπόσπαστο μέρος της απόφασης αυτής και έχει όρια: 

Ανατολικά: Αγροτικές εκτάσεις διαφόρων κατοίκων Κλειδιού. 

Δυτικά: Αγροτικές εκτάσεις διαφόρων κατοίκων Κλειδιού. 

Βόρεια: Αγροτικές εκτάσεις διαφόρων κατοίκων Κλειδιού. 

Νότια: Αγροτικές εκτάσεις διαφόρων κατοίκων Κλειδιού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 28 Σεπτεμβρίου 1988 
Ο Νομάρχης 
Θ. ΜΕΤΑΞΑΣ 

Αριθ. ΓΑ 2655 ’ (2) 

Κήρυξη ως αναδασωτέας έκτασης 600 στρ. Δημ. Δάσους Ασπροβάλτας 
Ν. Θεσσαλονίκης που καταστράφηκε από πυρκαγιά. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α. Του άρθρου 117 παραγρ. 3 του Συντάγματος. 

β. Του Ν. 3200/55 «Περί Διοικητικής Αποκεντρώσεως», 

γ. Του Ν.Δ. 532/70 «Περί συμπληρώσεως των περί Διοικητικής 
αποκεντρώσεως διατάξεων και του κατ’ επιταγήν αυτού εκδοθέντος 
Β.Δ. 709/70». 

δ. Των άρθρων 38 παραγρ. 1 και 41 παράγ. 1 του Ν. 998/79 «Περί 
προστασίας των δασών και των δασικών εν γένει εκτάσεων της χώρας». 

2. Τις αριθ. 160417/1180/8.7.1980 και 154659/24.5.1982 δ/ 
γές του πουργείου Γεωργίας με τις οποίες δόθηκαν οδηγίες για την κή¬ 
ρυξη εκτάσεων ως αναδασωτέων. 

3. Το αριθ. 1530/9.9.88 έγγραφο του Δασαρχείου Σταυρού με το 


οποίο προτείνεται να κηρυχθεί αναδασωτέα έκταση 600 στρ. που βρί¬ 
σκεται στη Δ.Θ. Παλιόχωρα Δημοσίου Δάσους Ασπροβάλτας. 

Η έκταση καλύπτονταν από δάσος δρυός και αειφύλλων πλατυφύλ- 
λων πριν καταστραφεί από πυρκαϊά την 15 Αυγούστου 1988, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση του δάσους ώστε 
να αποκλεισθεί η διάθεση για άλλο προορισμό έκταση 600 στρ. (εξακό¬ 
σια στρεμ.) στη θέση Παλιόχωρα Δημοσίου Δάσους Ασπροβάλτας Θεσ/ 
νίκης. 

Η έκταση συνορεύει γύρωθεν με Δημόσιο δάσος. 

Η αναδάσωση θα γίνει φυσικώς. 

Η απόφαση, αυτή συνοδεύεται από απόσπασμα χάρτου κλίμακας 
1:20.000 περιοχής Ασπροβάλτας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 21 Σεπτεμβρίου 1988 

Ο Νομάρχης 
Γ. ΣΑΒΑΛΑΝΟΣ 


■4λλ: 

ΚΟΚ 
λ λ:. 

Αριθ. ΓΑ 2653 . (3) 

Κήρυξη ως αναδασωτέας έκτασης 350 στρεμμάτων αναδασωτέας στο 
Δημ. Δάσος Αρέθουσας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α. Του άρθρου 117 παραγρ. 3 του Συντάγματος, 
β. Του Ν. 3200/55 «Περί Διοικητικής αποκεντρώσεως». 
γ. Του Ν.Δ. 532/70 «Περί συμπληρώσεως των περί Διοικητικής 
αποκεντρώσεως διατάξεων και του κατ’ επιταγήν αυτού εκδοθέντος 
Β.Δ. 709/70». 

δ. Των άρθρων 38 παραγρ. 1 και 41 παράγ. 1 του Ν. 998/79 «Περί 
προστασίας των δασών και των δασικών εν γένει εκτάσεων της χώρας». 

2. Τιςαριθ. 160417/1180/8.7.1980 και 154659/24.5.1982 δ/ 

γές του πουργείόυ Γεωργίας με τις οποίες δόθηκαν οδηγίες για την κή¬ 
ρυξη εκτάσεων ως αναδασωτέων. 

3. Ιο αριθ. 1528/9.9.88 έγγραφο του Δασαρχείου Σταυρού με το 


οποίο προτείνεται να κηρυχθεί αναδασωτέα έκταση 350 στρ. του Δημ. 
Δάσος Αρέθουσας χωρισμένη σε δύο τμήματα στη Δασ. θέση «Ντού- 
μπλιος» και η οποία πριν την πυρκαϊά καλύπτονταν από δάσος αειφύλ- 
λων πλατυφύλλων. Η πυρκαϊά εξερράγη την 14η Αυγούστου 1988, 
αποφασίζουμε: 

Κηρύσσουμε αναδασωτέα με σκοπό τη διατήρηση του δάσους ώστε 
να αποκλεισθεί η διάθεση αυτής για άλλο προορισμό έκταση 350 στρ. 
(τριακοσϊων πενήντα στρεμ.) στη θέση Ντούμπλιος του Δημοσίου Δά¬ 
σους Αρέθουσας Νομού Θεσ/νίκης. 

Η έκταση συνορεύει γύρωθεν με δημόσιο δάσος. 

Η αναδάσωση θα γίνει φυσικώς. 

Η απόφαση αυτή συνοδεύεται από τοπογραφικό διάγραμμα απόσπα- 
σμα χάρτου κλίμακας 1:20.000 περιοχής Αρέθουσας Ν. Θεσ/νίκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 21 Σεπτεμβρίου 1988 
Ο Νομάρχης 

Γ. ΣΑΒΑΛΑΝΟΣ 

Αριθ. 3019 (4) 

Κήρυξη ως αναδασωτέας δημοσίας εκτάσεως 8,660 στρεμμάτων στη 

θέση «Παληουργιάς - Σταυρός» της Κοινότητας Κόλακας του Νομού 

Φθιώτιδος. 

Ο ΔΙΕΥΘΥΝΤΗΣ ΔΑΣΩΝ Ν. ΦΘΙΩΤΙΔΟΣ 
Έχοντας υπόψη: 

1) Τις διατάξεις του άρθρου 111 παρ. 3 του Συντάγματος. 

2) Τις περί Διοικητικής αποκεντρώσεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3. 

β) του άρθρου 38 παράγραφος 1. 

4) Τις διαταγές του Υπουργείου Γεωργίας 

α) 160417/1180/8.7.80, β) 182447/3049/24.9.80. 

5) Την αριθ. 2541/23.9.88 πρόταση του Δασαρχείου Αταλάντης 
περί κηρύξεως αναδασωτέας της αναφερομένης στο θέμα εκτάσεως. 

6) Την αριθ. 22961/85 απόφαση Νομάρχη Φθιώτιδος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 


κής βλαστήσεως που καταστράφηκε από πυρκαϊά την 31.8.88 και θα 
επιτευχθεί με φυσική αναγέννηση και τη διατήρηση του χαρακτήρος της 
δασικής εκτάσεως, ώστε να αποκλεισθεί, η διάθεση αυτής για άλλο 
σκοπό, τη δημόσια έκταση των οκτώ στρεμμάτων και εξακοσίων εξήντα 
τ.μ. (8,660 στρ.) που βρίσκεται στη θέση «Παληουργιάς - Σταυρός» της 
Κο'ινότητας Κολάκας του Νομού Φθιώτιδος και προσδιορίζεται από τα 
στοιχεία ΑΒΓΔΕΖΑ όπως φαίνονται στο συνημμένο διάγραμμα, το 
οποίο αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Γεωργικές καλλιέργειες και πέραν επαρχιακός δρόμος Κολά¬ 
κας - Ορχομενού. ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 27 Σεπτεμβρίου 1988 

Με εντολή Νομάρχη 
Ο Διεθυντής Δασών 
ΓΕΡ. ΖΑΜΑΝΗΣ 

Αριθ. 3004 (5) 

Κήρυξη ως αναδασωτέας δημοσίας εκτάσεως 1000 στρεμμάτων στη 
θέση «Άγναντη» της Κοινότητας Πελασγίας του Νομού Φθιώτιδος. 

Ο ΔΙΕΥΘΥΝΤΗΣ ΔΑΣΩΝ Ν. ΦΘΙΩΤΙΔΟΣ 
Έχοντας υπόψη: 

1) Γις διατάξεις του άρθρου 111 παρ. 3 τού Συντάγματος. 

2) Τις περί Διοικητικής αποκεντρώσεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφοι 1 και 3. 
β) του άρθρου 38 παράγραφος 1. 

4) Τις διαταγές του Υπουργείου Γεωργίας 

α) 160417/1180/8.7.80, β) 182447/3049/24.9.80. 

5) Την αριθ. 5420/26.9.88 πρόταση του Δασαρχείου Λαμίας περί 
κηρϋξεως αναδασωτέας της αναφερομένης στο θέμα εκτάσεως. 

6) Την αριθ. 22961/85 απόφαση Νομάρχη Φθιώτιδος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 


κής βλαστήσεως που καταστράφηκε από πυρκαϊά την 3-10.9.88 και θα 
επιτευχθεί με φυσική αναγέννηση και τη διατήρηση του χαρακτήρος του 
δάσους, ώστε να αποκλεισθεί η διάθεση αυτής για άλλο σκοπό, τη δημό¬ 
σια έκταση των χιλίων (1000) στρεμμάτων που βρίσκεται στη θέση 
«Άγναντη» της Κοινότητας Πελασγίας του Νομού Φθιώτιδος και προσ¬ 
διορίζεται από τα στοιχεία ΑΒΓΔΕΖΗΘΑ όπως φαίνονται στο συνημ¬ 
μένο διάγραμμα, το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Με ρέμμα Κακόρεμμα και δημόσια δασική έκταση. 

Νότια: Με αγροκτήματα και δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

• Λαμία, 27 Σεπτεμβρίου 1988 

Με εντολή Νομάρχη 
Ο Διεθυντής Δασών 
ΓΕΡ. ΖΑΜΑΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 64380/3745 (6) 

Χαρακτηρισμός ως διατηρητέου του κτιρίου που βρίσκεται στην Αθήνα 

επί των οδών Αγίου Μελετίου αριθ. 143 και Αλκαμένους αριθ. 151 

και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Τ. 1291/1937 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, 
κ.λπ.» (ΦΕΚ 526/Β). 

3. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

4. Τις διατάξεις της υπ’ αριθ. Γ4δ/15883/1903/8.2.88 κοινής 
απόφασης του Υπουργού Προεδρίας Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
(ΦΕΚ 142/Β/88). 

5. Το υπ’ αριθ. 51/1988 Π.Δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων» (ΦΕΚ 19/Α/88) και 
ειδικότερα το άρθρο 5 παράγρ. 1 και 2 εδ. γ. 

6. Την από 13.5.88 αιτιολογική έκθεση Τμήματος Παραδοσιακών 
Οικισμών της Διεύθυνσης Πολεοδομικού Σχεδιασμού. 

7. Την από 11.7.88 σύμφωνη γνώμη του Φραγκίσκου Λαγωνικού 
για το χαρακτηρισμό ως διατηρητέου του παραπάνω κτιρίου, αποφασί¬ 
ζουμε: 

1) Χαρακτηρίζεται ως διατηρητέο το κτίριο που βρίσκεται στο δήμο 
Αθηναίων επί των οδών Αγίου Μελετίου αριθ. 143 και Αλκαμένους 
αριθ. 51 φερόμενο ως ιδιοκτησία Φραγκίσκου Λαγωνικού, όπως φαίνε¬ 
ται στο σχετικό πρώτότυπο διάγραμμα σε κλίμακα 1:1000 που θεωρή¬ 
θηκε από του Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 64380/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 μέρες τουλάχιστον στο Τμήμα Αρχείου Σχεδίων της Διεύθυνσης Το¬ 
πογραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων από τη δημοσίευση της απόφασης αυτής στην 
Εφημερίδα της Κυβερνήσεως για να λάβουν γνώση οι ενδιαφερόμε¬ 
νοι. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση του φέροντα οργανισμού, η εσωτερική διαρρύθμιση 
καθώς και κάθε επέμβαση για λόγους λειτουργίας και χρήσης του δια¬ 
τηρητέου κτιρίου, εφόσον δεν αλλοιώνεται ο αρχιτεκτονικός χαρακτή¬ 
ρας του και δεν θίγονται τα διατηρητέα στοιχεία του. 

4) Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5) Για οποιαδήπτοε επέμβαση στο εξωτερικό και εσωτερικό'του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αριθ. 67882/3810 (7) 

Τροποποίηση του ρυμοτομικού σχεδίου Περιστεριού (ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ./τος της 17.7.1923 «Περί σχεδίων πό¬ 
λεων» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ .57/Α) και ειδικό¬ 
τερα τα άρθρα 2, 3 και 7. 

3. Το υπ’ αριθ. 842/1980 Π.Δ/γμα «Περί απλουστεύσεως της δια¬ 
δικασίας κατά την έκδοσιν διοικητικών τινών πράξεων ατομικού χαρα- 
κτήρος κ.λπ.» (ΦΕΚ 208/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1.). 

5. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Τις διατάξεις του υπ’ αριθ. 183/1986 Π.Δ/τος «Έγκριση τροπο¬ 
ποιήσεων σχεδίων πόλεων και καθορισμός όρων και περιορισμών δόμη¬ 
σης από τους Νομάρχες» (ΦΕΚ 70/Α) και ειδικότερα το άρθρο 1 πα¬ 
ράγρ. 1β και 2 αυτού. 

8. Την υπ’ αριθ. Γ4δ/15883/1903/88 κοινή απόφαση των Υπουρ¬ 
γού Προεδρίας της Κυβέρνησης και Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 142/Β). 

9. Τις υπ’ αριθ. 407/88, 440/88 και 547/88 γνωμοδοτήσεις του 
δημοτικού συμβουλίου Περιστεριού. 

10. Την υπ’ αριθ. 275/1988 γνωμοδότηση του Κεντρικού συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται η τροποποίηση του ρυμοτομικού σχεδίου Περιστεριού 
(ν. Αττικής) στη συμβολή των Λεωφόρων Κηφισσού και Κωνσταντινου¬ 
πόλεως με την ενοποίηση και αποχαρακτηρισμό των υπ’ αριθ. 1036 και 
1037 οικοδομικών τετραγώνων και μετατροπή τους σε χώρο βρεφονη¬ 
πιακού σταθμού και χώρο κοινοχρήστου πρασίνου, όπως φαίνεται στο 
σχετικό πρωτότυπο διάγραμμα σε κλίμακα 1:2.000, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 67882/1988 πράξη του. 

Ακριβές αντίγραφο του παραπάνω διαγράμματος θα είναι αναρτη¬ 
μένο για είκοσι (20) ημέρες τουλάχιστον από τη δημοσίευση της παρού¬ 
σας απόφασης στην Εφημερίδα της Κυβερνήσεως στο Τμήμα Αρχείου 
Σχεδίων της Διεύθυνσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημοσίων Έργων οδός Πουλίου και 
Αμαλιάδος 17 για να λάβουν γνώση οι ενδιαφερόμενοι. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
- ψ - 

Αριθ. 26746/493 · (8) 

Τροποποίηση ρυμοτομικού σχεδίου Δήμου Γαλατσίου Ν. Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις α) του Ν.Δ/τος της 17.7.1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 9 
και 29 και β) της παραγρ. 2 του άρθρου 4 του Ν. 622/1977 (ΦΕΚ 
171/Α). 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 8, 9 και 10. 

3. Τις διατάξεις του α.ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220/Α) και με την παράγρ. 3 του άρθρου 34 του 
Ν.1577/85 (ΦΕΚ 210/Α). 

4. Τις διατάξεις του υπ’ αριθμ. 183/86 π.δ/τος (ΦΕΚ 70/Α) και 
ειδικότερα το άρθρο 1 παρ. α. 

5. Τη με αριθμ. 26746/493/88 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχίας Αθηνών της 
25ης συνεδρίασης Πράξη 12, στις 9.9.88, αποφασίζουμε: 

1) Την τροποποίηση του ρυμοτομικού σχεδίου του Δήμου Γαλατσίου 
με το χαρακτηρισμό των οικοπεδικών εκτάσεων με τα στοιχεία 
ΑΒΓΔΕΖΑ, στα ΟΤ 58 και ΟΤ 19 αντιστοίχως, ως χώρων για την 
ανέγερση νηπιαγωγείων όπως φαίνονται στα διαγράμματα 1:2000 και 
1:1000 πού συνοδεύουν την απόφαση αυτή. 

2) Ακριβές αντίγραφο των παραπάνω διαγραμμάτων θεωρημένο θα 
αναρτηθεί για 20 ήμέρες από τη δημοσίευση της απόφασης αυτής στην 
Εφημερίδα της Κυβέρνησης, στο Γραφείο.Τροποποιήσεων στη Δ/νση 
Πολεοδομίας Αθηνών, οδός Μενάνδρου 6, για να λάβουν γνώση οι εν¬ 
διαφερόμενοι." 

3) Οι όροι και περιορισμοί δόμησης των παραπάνω χώρων ορίζονται 
ως παρακάτω: 

Κάλυψη 40%. 

Σ.Δ. 0,8. 

Όροφοι 2,00 μ. 

Κατά τα λοιπά να ισχύει ο ΓΟΚ/85. 

4) Η ισχύς της παρούσας απόφασης αρχίζει απά την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Σεπτεμβρίου 1988 
Ο Νομάρχης 
θ. ΒΓΕΝΟΠΟΤΛΟΣ 

-φ- 

Αριθ. ΔΠ/ΠΜ/34066/1900 (9) 

Αναστολή χορήγησης οικοδομικών αδειών επί εξάμηνον στο οικοδομικό 

τετράγωνο που περικλείεται από τους δρόμους Αλκιβιάδου, Αγάθω- 

νος, Καλλιθέας και Παπαδιαμάντη του Δήμου Αμπελοκήπων Ν. 

Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του ο;πό 17.7.1923 Ν.Δ/τος, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 


2. Τις διατάξεις του Α.Ν. 314/1968 (ΦΕΚ 47/Α), όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220Α) και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/86 Π.Δ/τος (ΦΕΚ 70/Α) και 
ειδικότερα το άρθρο 1. 

4. Την υπ’ αριθμ. Γ4δ/15883/1903/8.2.88 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων. 

5. Την υπ’ αριθμ. 166/88 απόφαση του Δημοτικού Συμβουλίου 
Αμπελοκήπων. 

6. Την υπ’ αριθμ. 1084/88 πράξη γνωμοδότησης του ΣΧΟΠ Ν. 
Θεσ/νίκης (συνεδρία 26η/14.7.88), αποφασίζουμε: 

Άρθρο Ιο 

1. Αναστέλλεται η χορήγηση οικοδομικών αδειών για έξι (6) μήνες 
στο οικοδομικό τετράγωνο που περικλείεται από τους δρόμους Αλκιβιά- 
δου, Καλλιθέας, Αγάθωνος και Παπαδιαμάντη του Δήμου Αμπελοκή¬ 
πων, όπως αυτό φαίνεται να σημειώνεται με μπλε γραμμή στο τοπογρα¬ 
φικό διάγραμμα κλίμακας 1:5.000 που θεωρήθηκε από το Δ/ντή Πο¬ 
λεοδομίας και που συνοδεύει την απόφαση αυτή. 

2. Το ακριβές αντίγραφο του πρωτότυπου διαγράμματος που συνο¬ 
δεύει την απόφαση αυτή να αναρτηθεί μετά τη δημοσίευσή της στην 
Εφημερίδα της Κυβερνήσεως στο κτίριο της Δ/νσης Πολεοδομίας Θεσ/ 
νίκης, Μανουσογιαννάκη 6, 4ος όροφος, για δεκαπέντε (15) συνεχείς 
ημέρες. 

Άρθρο 2ο 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

2. Η ισχύς της αρχίζει από την κοινοποίησή της στους ενδιαφερομέ¬ 
νους σύμφωνα με τις διατάξεις του άρθρου 37 του Ν.3200/55. 

Θεσσαλονίκη, 21 Σεπτεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




